Cuneiform Tablet Prague I 686
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma a-šùr-UTU-ši-ma a-na šu-a-nim qí-bi-ma KÙ.BABBAR 1 GÍN ma-la a-ma-kam ta-ak-nu-kà-ni té-er-ta-kà li-li-kam ù a-na KÙ.BABBAR 1 GÍN ša áš-pu-ra-ku-ni ša a-lim{ki} i-ḫi-id-ma ša-dí-in šu-ma ANŠE en-na-ma-num a-mì-ša-am i-ta-ar-wu-am ANŠE šu-ma lá kà-un ù-ul ma-ḫi-iṣ lá ta-lá-qé ra-ku-sú šu-ma ša-lim <gap> AN.NA ša DUMU a-ta-a ša É ì-lí-iš-ta-ki-il₅ ša i-ba-ší-ú 9 GÍN.TA a-na 5 ITU.KAM li-iq-a-ma a-e-pá-ta-tim ša e-zi-bu-ú li-qé-ma a-šar ku-a-tí li-ib-ší-a ni-ib-ra-ra-am lu ša šu-bi-ri-im lu ša a-lim{ki} lu ku-sí-tám ša a-ki-dì-e 10 GÍN.TA ù 12 GÍN.TA šu-qú-ul-ma a-na li-tab-ší-a šé-bi₄-lam AN.NA ša DUMU a-ta-a ù 20 TÚG-ra-qá-tim i-ṣé-er ANŠE i-dí-ma a-na a-li-ki-im pí-qí-id-ma lu-ub-lu-nim 1 ma-na AN.NA ša DUMU ú-zu-a šé-bi₄-lam šu-ma sà-aḫ-ra-tí ḫi-ša-nam šé-bi₄-la-am šu-ma ṭup-pu-um ša iš-tù i-li-ku ù šu-ma i ṭup-pì-im ša e-lá-lí a-na dí <gap> ba lá-pì-it šu-up-ra-am